Deg wungal-agi tanagalt temmeslay-d ɣef tegnit-agi n zwaǧ n bessif, iswi-s akken ad tuɣal teqcict ad tesɛu azref di lxetyar n win ara yuɣalen d argaz-is, s lebɣi-s mačči s bessif, acku si zik deg tmetti-nneɣ ulac taqcict i yettextirin win ukkud ara cerkent tudert-nsent, am wakken i d-nebder yakan, maca deg wungal-agi ad d-naf yemma-s n Yuna i zewǧen zwaǧ-nni n leɣrur, werǧin tufi ass amellal, tanagalt deg tegnit-agi tettnaɣ ɣef wezref n teqcict, iwakken ad tesɛu lḥeq deg lxetyar n win ukkud ara tkemmel tudert-is, tebɣa ad tessiweḍ tiɣri-s d akken imawlan ad fken array i yessi-nsen, d izen i tmetti iwakken ad yili uzref-agi i tmeṭṭut.